’n Droogte is een van die uitmergelendste vorms van swaarkry. Dit het ’n depressiewe uitwerking op die hele gemeenskap. Begin jy ook al hoe meer bekommerd en desperaat raak soos wat jy wag op uitkoms? Ons weet almal dat ons land nie nog so ’n droë jaar kan hanteer nie.
Jesus ken die kommer in ons hart, en Hy het dit aangespreek. Lees gerus Matteus 6:25-34 waar Hy ons oproep om ons nie te bekommer oor môre en oormôre nie. Hier gee Hy die teken van eenvoudige veldlelies as versekering van Sy versorging.
​Dit is die 24/7 uitnodiging van Iemand wat jy ten volle op sy woord kan neem. Dit is ‘n noodlyn wat nooit beset of onbeantwoord is nie. In ‘n wêreld vol onrus, vind jou rus in ons Here!